# אבריטניה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
נוף טיפוסי באבריטניה

חבל אבריטניה הינו חבל הררי במרכז יוון המהווה חלק מהמרחב הנקרא בפי היוונים "סטראה אלאדה".

אבריטניה שוכנת בחלקו הדרומי של רכס הפינדוס. האזור עבר תלאות גיאולוגיות רבות ובמקום נפוץ למצוא היפוכי שכבות ושכבות סלע זקורות. עקב כך, אבריטניה מתאפיינת במצוקים תלולים, נהרות גועשים היוצרים קניונים מפותלים ונקיקים נסתרים שבתוכם נובעים מעינות זכים.

צמחיית האזור מתאפיינת בצמחייה כר-קוצית בחגורה האלפינית מעל לגובה של 1700 מ', ארזים, אשוחים, ערערים ומחטניים בני-שיח בחגורה הנמוכה יותר (900-1700 מ') וצמחיה מעורבת של רחבי עלים נשירים וירוקי עד בחגורות הנמוכות יותר.

למרות האקלים והגובה, עקב הטופוגרפיה הדרמטית, ניתן למצוא במרחק אווירי קטן יחסית אשוחים חובבי גובה וקור לצד דלבים אשר חובבים חום ולחות ושורשיהם במימי הנהרות.

בזמן מלחמת העולם השנייה ומלחמת האזרחים היוונית, שימש האזור מחסה ומסתור לארגונים לוחמים. הגרמנים התמודדו עם הלוחמים על ידי הרג שיטתי של שכבת גיל גברית באזור. מלחמת האזרחים תרמה את חלקה, העיור הוסיף את השפעתו וכך נוצר מצב של דילול אוכלוסייה משמעותי ומחסור חמור בגברים בני 40-60.

בעת האחרונה (סוף שנות התשעים ותחילת האלפיים) החלה חזרה של תושבי הערים אל הכפרים. החזרה מתאפיינת בעיקרה בשיקום בתי הילדות והפיכתם ל"צימרים" משפחתיים.

תנופת החזרה עוררה תנופת תיירות, וזו בתורה עודדה את החזרה. כפרים רבים אשר אוכלוסייתם עד לפי כחמש שנים הסתכמה בשתי אלמנות, חוזרים להיות מוקד משיכה לצעירים, בעיקר בימות הקיץ בהם השהייה באזורים הנמוכים של יוון חמה ומעיקה.

## [עריכה] אתרים מרכזיים

תצפית על מנזר פרוסוס

- מנזר פרוסוס המבודד הבנוי על מדף סלע תלול. לפי האמונה בכנסיית המנזר שמור איקונין הבתולה הקדושה שאוצר בתוכו כוחות ריפוי ומהווה מקום עליה לרגל לחולים רבים מרחבי יוון. האיקונין קדוש בעיקר לנשים הרות ובעלי ילדים קטנים.
- מוורי ספליה (המערה השחורה), מערה קטנה אשר שימשה מקום מסתור לפרטיזנים בזמן מלחמת העולם השניה.
- אתר הסקי של טימפריסטוס על הר וולוכי.
- אגם קרימסטון - אגם מלאכותי עצום בגודלו בעל "זרועות תמנון" המנקז אליו 5 נהרות שונים.

מקור: http://he.wikipedia.org../../../%D7%90/%D7%91/%D7%A8/%D7%90%D7%91%D7%A8%D7%99%D7%98%D7%A0%D7%99%D7%94.html

קטגוריה: יוון: גאוגרפיה

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Ελληνικά
- Español
- Latina
- Nederlands
- Português
- Simple English
- Svenska